CELEX: 32004D0216
Language: el
Date: 2004-03-01 00:00:00
Title: 2004/216/ΕΚ: Απόφαση της Επιτροπής, της 1ης Μαρτίου 2004, για την τροποποίηση της οδηγίας 82/894/EΟΚ του Συμβουλίου σχετικά με την κοινοποίηση ασθενειών των ζώων εντός της Κοινότητας για να προστεθούν ορισμένες ασθένειες ίππων και ορισμένες ασθένειες μελισσών στον κατάλογο των ασθενειών υποχρεωτικής δήλωσης (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 578]

Avis juridique important

|

32004D0216

2004/216/ΕΚ: Απόφαση της Επιτροπής, της 1ης Μαρτίου 2004, για την τροποποίηση της οδηγίας 82/894/EΟΚ του Συμβουλίου σχετικά με την κοινοποίηση ασθενειών των ζώων εντός της Κοινότητας για να προστεθούν ορισμένες ασθένειες ίππων και ορισμένες ασθένειες μελισσών στον κατάλογο των ασθενειών υποχρεωτικής δήλωσης (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 578]  

Επίσημη Εφημερίδα αριθ. L 067 της 05/03/2004 σ. 0027 - 0030

Απόφαση της Επιτροπήςτης 1ης Μαρτίου 2004για την τροποποίηση της οδηγίας 82/894/EΟΚ του Συμβουλίου σχετικά με την κοινοποίηση ασθενειών των ζώων εντός της Κοινότητας για να προστεθούν ορισμένες ασθένειες ίππων και ορισμένες ασθένειες μελισσών στον κατάλογο των ασθενειών υποχρεωτικής δήλωσης[κοινοποιηθείσα υπό τον αριθμό Ε(2004) 578](Κείμενο που παρουσιάζει ενδιαφέρον για τον ΕΟΧ)(2004/216/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 82/894/EΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα(1), και ιδίως το πρώτο εδάφιο του άρθρου 5 παράγραφος 2,Εκτιμώντας τα ακόλουθα:(1) Σύμφωνα με την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(2), η αφρικανική πανώλη των ίππων, η φυσαλιδώδης στοματίτιδα, η μάλις των ίππων, η δουρίνη, η εγκεφαλομυελίτις των ίππων σε όλες της τις μορφές, η μολυσματική αναιμία των ίππων, η λύσσα και ο βακτηριακός άνθρακας ορίζονται ως ασθένειες υποχρεωτικής δήλωσης.(2) Το παράρτημα I της οδηγίας 82/894/EΟΚ του Συμβουλίου, που απαριθμεί τις ασθένειες η εκδήλωση των οποίων πρέπει να κοινοποιείται στην Επιτροπή και στα άλλα κράτη μέλη, περιλαμβάνει όσον αφορά τις ασθένειες που προσβάλλουν τα ιπποειδή μόνον την αφρικανική πανώλη των ίππων και τη φυσαλιδώδη στοματίτιδα.(3) Η αφρικανική πανώλη των ίππων, η φυσαλιδώδης στοματίτιδα, η μάλις των ίππων, η δουρίνη, η μολυσματική αναιμία των ίππων και οι διάφορες μορφές της εγκεφαλομυελίτιδας των ίππων είναι ασθένειες των ιπποειδών που περιλαμβάνονται στον κατάλογο του Διεθνούς Γραφείου Επιζωοτιών (ΔΓΕ).(4) Οι χώρες μέλη του ΔΓΕ υποχρεούνται να κοινοποιούν το πρώτο επιβεβαιωμένο κρούσμα ή την επανεμφάνιση ασθένειας που περιλαμβάνεται στον κατάλογο, εάν η χώρα ή η περιοχή της χώρας θεωρείτο προηγουμένως απαλλαγμένη από την ασθένεια αυτή, ή εάν η εν λόγω ασθένεια θα είχε ενδεχομένως ζωονοσογόνο αντίκτυπο και σε περίπτωση που οι εξελίξεις της ασθένειας θα είχαν ενδεχομένως επιπτώσεις στο διεθνές εμπόριο.(5) Προς το παρόν η αφρικανική πανώλη των ίππων, η φυσαλιδώδης στοματίτιδα, η μάλις των ίππων, η δουρίνη και οι περισσότερες από τις μορφές της ιώδους εγκεφαλομυελίτιδας των ίππων είναι εξαιρετικά σπάνιες στην Κοινότητα. Η μολυσματική αναιμία των ίππων και μερικές μορφές της εγκεφαλομυελίτιδας των ίππων σημειώνονται περιστασιακά σε ορισμένες περιοχές της Κοινότητας.(6) Ο μικρός κάνθαρος κυψελών και το Tropilaelaps spp είναι εξωτικά παράσιτα που προσβάλλουν τις ήμερες μέλισσες και προς το παρόν κανένα κρούσμα των ασθενειών αυτών δεν έχει εμφανιστεί στην Κοινότητα. Εάν, ωστόσο, εισαχθούν θα έχουν ενδεχομένως καταστροφικές επιπτώσεις στην κατάσταση της υγείας των ήμερων μελισσών και στον τομέα της μελισσοκομίας, για το λόγο αυτό οι ασθένειες αυτές προστέθηκαν στον κατάλογο της Κοινότητας των ασθενειών υποχρεωτικής δήλωσης.(7) Άμεση κοινοποίηση και ενημέρωση σχετικά με την εκδήλωση των ασθενειών αυτών μέσα στην Κοινότητα είναι ζωτικής σημασίας για τον έλεγχο εμφανιζόμενης νόσου καθώς επίσης και για τη διακίνηση και το εμπόριο των ιπποειδών και των μελισσών, λαμβάνοντας επίσης υπόψη τον ενδεχόμενο ζωονοσογόνο αντίκτυπο ορισμένων από αυτές τις ασθένειες.(8) Με τη διεύρυνση της Κοινότητας και τις διάφορες περιβαλλοντικές επιπτώσεις στους φορείς μεταφοράς μερικών από τις προαναφερθείσες ασθένειες, η κατάσταση στην Κοινότητα όσον αφορά τις εν λόγω ασθένειες ενδέχεται να μεταβληθεί.(9) Κρίνεται συνεπώς σκόπιμο να προστεθούν η μάλις των ίππων, η δουρίνη, η μολυσματική αναιμία των ίππων, όλες οι μορφές της εγκεφαλομυελίτιδος των ίππων, ο μικρός κάνθαρος κυψελών και το Tropilaelaps spp στο παράρτημα I της οδηγίας 82/894/EΟΚ και να τροποποιηθεί το παράρτημα II της οδηγίας 82/894/EΟΚ για να ληφθεί υπόψη ο τρόπος εκτροφής των μελισσών.(10) Τα μέτρα που προβλέπονται στην παρούσα απόφαση είναι σύμφωνα με την γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα παραρτήματα I και II της οδηγίας 82/894/EΟΚ αντικαθίστανται από το κείμενο του παραρτήματος της παρούσας απόφασης.Άρθρο 2Η παρούσα απόφαση εφαρμόζεται από τις 25 Μαρτίου 2004.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 1 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 378 της 31.12.1982, σ. 58· οδηγία όπως τροποποιήθηκε τελευταία από τον κανονισμό (EΚ) αριθ. 807/2003 (ΕΕ L 122 της 16.5.2003, σ. 36).(2) ΕΕ L 224 της 18.8.1990, σ. 42· οδηγία όπως τροποποιήθηκε τελευταία από τον κανονισμό (EΚ) αριθ. 806/2003 (ΕΕ L 122 της 16.5.2003, σ. 1).ΠΑΡΑΡΤΗΜΑ"ΠΑΡΑΡΤΗΜΑ IΑσθένειες υποχρεωτικής δήλωσηςΑφρικανική πανώλη των ίππωνΑφρικανική πανώλη των χοίρωνΓρίπη των ορνίθων (προηγουμένως πανώλη των πτηνών)Καταρροϊκός πυρετός των προβάτωνΣπογγώδης εγκεφαλοπάθεια των βοοειδώνΚλασική πανώλη των χοίρωνΜεταδοτική πλευροπνευμονία των βοοειδώνΔουρίνηΕγκεφαλομυελίτις των ίππων (σε όλες της τις μορφές, συμπεριλαμβανομένης της εγκεφαλομυελίτιδας Βενεζουέλας των ιπποειδών)Μολυσματική αναιμία των ίππωνΑφθώδης πυρετόςΜάλις των ίππωνΜολυσματική αιματοποιητική νέκρωσηΜολυσματική αναιμία του σολωμούΆμορφη δερματοπάθειαΨευδοπανώλη των πτηνώνΠανώλη των μικρών μηρυκαστικώνΕντεροϊογενής εγκεφαλομυελίτιδα των χοίρων (προηγουμένως νόσος Teschen)Πυρετός της κοιλάδας του RiftΠανώλη των βοοειδώνΕυλογιά των αιγοπροβάτωνΜικρός κάνθαρος κυψελών (Aethina tumida)Φυσαλιδώδης νόσος των χοίρωνTropilaelaps sppΦυσαλιδώδης στοματίτιδαΙογενής αιμορραγική σηψαιμίαΠΑΡΑΡΤΗΜΑ IIΠληροφορίες που θα πρέπει να παρέχονται στο πλαίσιο της ανακοίνωσης η οποία προβλέπεται από τα άρθρα 3 και 4 σε σχέση με τις πρωτογενείς και δευτερογενείς εστίες των ασθενειών που αναγράφονται στο παράρτημα I1. Ημερομηνία αποστολής.2. Ώρα αποστολής.3. Χώρα προέλευσης.4. Όνομα της ασθένειας και είδος του ιού, όπου είναι αναγκαίο.5. Αύξων αριθμός της εστίας.6. Είδος της εστίας.7. Αριθμός αναφοράς των εστιών που συνδέονται με αυτήν την εστία.8. Περιφέρεια και τοποθεσία της εκμετάλλευσης.9. Άλλη περιφέρεια που πλήττεται από τους περιορισμούς.10. Ημερομηνία επιβεβαίωσης.11. Ημερομηνία υπόνοιας·12. Ημερομηνία εκτίμησης της πρώτης μόλυνσης.13. Προέλευση της νόσου.14. Μέτρα ελέγχου που έχουν ληφθεί.15. Αριθμός ύποπτων ζώων στην εκμετάλλευση: α) βοοειδή, β) χοίροι, γ) πρόβατα, δ) αίγες, ε) πουλερικά, στ) ιπποειδή, ζ) ιχθείς, η) άγρια είδη, θ) σε περίπτωση ασθενειών των μελισσών πρέπει να αναφέρεται ο αριθμός των ύποπτων κυψελών.16. Αριθμός ζώων που παρουσιάζουν κλινικά συμπτώματα της νόσου στην εκμετάλλευση: α) βοοειδή, β) χοίροι, γ) πρόβατα, δ) αίγες, ε) πουλερικά, στ) ιπποειδή, ζ) ιχθείς, η) άγρια είδη, θ) σε περίπτωση ασθενειών των μελισσών πρέπει να αναφέρεται ο αριθμός των κυψελών που παρουσιάζουν κλινικά συμπτώματα.17. Αριθμός ζώων που ψόφησαν στην εκμετάλλευση: α) βοοειδή, β) χοίροι, γ) πρόβατα, δ) αίγες, ε) πουλερικά, στ) ιπποειδή, ζ) ιχθείς, η) άγρια είδη.18. Αριθμός σφαγέντων ζώων: α) βοοειδή, β) χοίροι, γ) πρόβατα, δ) αίγες, ε) πουλερικά, στ) ιπποειδή, ζ) ιχθείς, η) άγρια είδη.19. Αριθμός σφαγίων που καταστράφηκαν: α) βοοειδή, β) χοίροι, γ) πρόβατα, δ) αίγες, ε) πουλερικά, στ) ιπποειδή, ζ) ιχθείς, η) άγρια είδη, θ) σε περίπτωση ασθενειών των μελισσών πρέπει να αναφέρεται ο αριθμός κυψελών που έχουν καταστραφεί.20. (Κατ' εκτίμηση) ημερομηνία θανάτωσης.21. (Κατ' εκτίμηση) ημερομηνία καταστροφής.Στην περίπτωση πανώλης των χοίρων θα πρέπει να παρέχονται οι ακόλουθες συμπληρωματικές πληροφορίες1. Απόσταση από το πλησιέστερο χοιροτροφείο.2. Αριθμός και είδος [(αναπαραγωγής, πάχυνσης και χοιριδίων)(1)] των χοίρων στα μολυνθέντα χοιροτροφεία.3. Αριθμός και είδος των χοίρων [(αναπαραγωγής, πάχυνσης και χοιριδίων)(2)] που παρουσιάζουν κλινικά συμπτώματα από τη νόσο στα μολυνθέντα χοιροτροφεία.4. Μέθοδος διάγνωσης.5. Εάν η νόσος δεν διαπιστώθηκε στο χοιροτροφείο, να αναφερθεί εάν εκδηλώθηκε στο σφαγείο ή μέσα στο μεταφορικό μέσο.6. Επιβεβαίωση πρωτευόντων κρουσμάτων(3) σε άγριους χοίρους.Στην περίπτωση των ασθενειών των ιχθύωνΗ μολυσματική αιματοποιητική νέκρωση, η μολυσματική αναιμία του σολομού και η ιογενής αιμορραγική σηψαιμία, όταν διαπιστώνονται σε εκμεταλλεύσεις ή σε περιοχές που έχουν χαρακτηριστεί ως απαλλαγμένες από ασθένειες, θα πρέπει να κοινοποιούνται ως πρωτογενείς εστίες. Το όνομα και η περιγραφή της εγκεκριμένης εκμετάλλευσης ή περιοχής θα πρέπει να περιλαμβάνεται στο ελεύθερο κείμενο.(1) Ζώα ηλικίας κάτω των τριών μηνών περίπου.(2) Ζώα ηλικίας κάτω των τριών μηνών περίπου.(3) Πρωτεύουσα εστία όσον αφορά τους άγριους χοίρους σημαίνει ότι εμφανίζεται σε απαλλαγμένες περιοχές, δηλαδή στις περιοχές όπου δεν ισχύουν οι περιορισμοί για την κλασική πανώλη των χοίρων σε άγριους χοίρους."